Komanda e operacioneve mbi Libi së shpejti nën drejtimin e NATO-s
Njoftimi u bë nga NATO, ndërkohë disa anëtarë të Kongresit amerikan i kërkuan presidentit Obama të përcaktojë misionin amerikan në Libi.
Zona e ndalim-fluturimit që ka mbështetje ndërkombëtare tani po gjen edhe zbatim ndërkombëtar. NATO do të marrë përsipër zbatimin e zonës së ndalim fluturimit mbi Libi. Ky njoftim i djeshëm nënkupton se Shtetet e Bashkura kanë në plan të tranferojnë komandën dhe kontrollin e sigurimit të zonës së ndalim fluturimit deri nga fundi i javës. Madje, edhe Emiratet e Bashkuara Arabe po marrin pjesë duke dërguar 12 aeroplanë për t’u bashkuar me koalicionin. E mirëpresim këtë hap të rendësishëm. Kjo thekson si madhësinë e koalicionit ndërkombëtar po ashtu edhe shqetësimin e thellë në rajon për gjendjen e rëndë të popullit libian. Njoftimi i NATO-s vjen ndërkohë që disa anëtarë të Kongresit amerikan i kanë kërkuar presidentit Obama që të përcaktojë misionin amerikan në Libi. Por komandanti i operacioneve në Libi tha se nuk mund të flitet për përfundimin para se të kenë filluar veprimet. Nuk mendoj se mund të pritet e të debatohet për përfundimin e situatës ndërkohë që ai po vret popullin e tij, por kjo çështje mund të jetë bërë pikë debati. Të enjten, Gadhafi dergoi një aeroplan në zonën e ndalim-fluturimit që u godit dhe u rrëzua. Anëtarët e koalicionit thonë se rezoluta e Kombeve të Bashkuara ka sjellë ndryshim në terren. Është menjanuar një masakër. Mijëra jetë janë shpëtuar. Sekretari i Përgjithshëm i Kombeve të Bashkuara thotë se zyrtarët e qeverisë libiane dhe rebelët do të takohen sot në Etiopi për bisedime rreth një amëpushimi ndërkohë që shton se nuk ka prova se Gadhafi ka respektuar ndonjë armëpushim deri tani.